b'\n_START_ARTICLE_\nAlaa Al-Aswani\n_START_PARAGRAPH_\nAlaa Al-Aswani (s. 26. toukokuuta 1957), egyptin arabiaksi \xd8\xb9\xd9\x84\xd8\xa7\xd8\xa1 \xd8\xa7\xd9\x84\xd8\xa3\xd8\xb3\xd9\x88\xd8\xa7\xd9\x86\xd9\x8a, on egyptil\xc3\xa4inen kirjailija.\n_START_SECTION_\nEl\xc3\xa4m\xc3\xa4nvaiheita\n_START_PARAGRAPH_\nAlaa al-Aswani syntyi egyptil\xc3\xa4iseen yl\xc3\xa4luokkaan. H\xc3\xa4nen \xc3\xa4itins\xc3\xa4 oli vanhaa aristokratiaa ja is\xc3\xa4ns\xc3\xa4 oli ollut opetusministeri ennen vuotta 1952. Al-Aswani k\xc3\xa4vi Kairon ranskalaista koulua ja opiskeli sen j\xc3\xa4lkeen hammasl\xc3\xa4\xc3\xa4k\xc3\xa4riksi ensin Kairon yliopistossa ja jatkoi opintojaan Chicagossa, Yhdysvalloissa. _NEWLINE_Suomessa Al-Aswani tunnetaan romaanistaan Yacoubian-talon tarinat. Romaani kertoo kairolaisen kerrostalon asukkaista, rikkaista ja k\xc3\xb6yhist\xc3\xa4 ja heid\xc3\xa4n risteilevist\xc3\xa4 el\xc3\xa4m\xc3\xa4ntarinoistaan. Taustalla on Egypti ongelmineen: k\xc3\xb6yhyys, korruptio ja l\xc3\xa4pim\xc3\xa4t\xc3\xa4 politiikka. Oman lis\xc3\xa4ns\xc3\xa4 tuo uskonnollinen kaksinaismoralismi, suljettujen ovien takana tehd\xc3\xa4\xc3\xa4n asioita, jotka julkisessa puheessa kiellet\xc3\xa4\xc3\xa4n ja tuomitaan. Suomeksi teos ilmestyi vuonna 2009. _NEWLINE_Alaa Al-Aswany on poliittisesti aktiivinen ja on ottanut osaa arabikev\xc3\xa4\xc3\xa4n mielenosoituksiin, jotka sy\xc3\xb6ksi vallasta Egypti\xc3\xa4 pitk\xc3\xa4\xc3\xa4n hallinneen presidentti Hosni Mubarakin.'